CELEX: 62016CN0123
Language: el
Date: 2016-02-27 00:00:00
Title: Υπόθεση C-123/16 P: Αναίρεση που άσκησε στις 27 Φεβρουαρίου 2016 η Orange Polska SA κατά της αποφάσεως που εξέδωσε το Γενικό Δικαστήριο (όγδοο τμήμα) στις 17 Δεκεμβρίου 2015 στην υπόθεση T-486/11, Orange Polska κατά Επιτροπής

30.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/10
            
         Αναίρεση που άσκησε στις 27 Φεβρουαρίου 2016 η Orange Polska SA κατά της αποφάσεως που εξέδωσε το Γενικό Δικαστήριο (όγδοο τμήμα) στις 17 Δεκεμβρίου 2015 στην υπόθεση T-486/11, Orange Polska κατά Επιτροπής
   (Υπόθεση C-123/16 P)
   (2016/C 191/12)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Orange Polska SA (εκπρόσωποι: D.M. Beard QC, A. Howard, Barristers, M. Modzelewska de Raad, adwokat, P. Paśnik, adwokat)
   
      Λοιποί διάδικοι στη διαδικασία: Ευρωπαϊκή Επιτροπή, Polska Izba Informatyki i Telekomunikacji, European Competitive Telecommunications Association
   
      Αιτήματα
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την αναιρεσιβαλλόμενη απόφαση·
            
         
               —
            
            
               να ακυρώσει την προσβαλλόμενη απόφαση στο σύνολό της· επικουρικώς
            
         
               —
            
            
               να ακυρώσει το άρθρο 2 της προσβαλλομένης αποφάσεως στο σύνολό του· ή επικουρικώς
            
         
               —
            
            
               να μειώσει προσηκόντως το επιβληθέν με την προσβαλλόμενη απόφαση πρόστιμο· ή επικουρικώς
            
         
               —
            
            
               να αναπέμψει την προσβαλλόμενη απόφαση περί επιβολής του προστίμου στην Επιτροπή· και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς της, η αναιρεσείουσα προβάλλει τρεις λόγους — με τον πρώτο λόγο αναιρέσεως αμφισβητείται το ουσιαστικό κύρος της διαπιστώσεως περί παραβάσεως στην επίδικη απόφαση της Επιτροπής, ενώ οι δύο άλλοι λόγοι αφορούν το ποσό του επιβληθέντος προστίμου βάσει του άρθρου 2 της αποφάσεως.
   
               α.
            
            
               Πρώτον, η αναιρεσείουσα υποστηρίζει ότι το Γενικό Δικαστήριο υπέπεσε σε πλάνη περί το δίκαιο και σε πλάνη εκτιμήσεως καθόσον δεν απαίτησε από την Επιτροπή να αποδείξει οποιοδήποτε έννομο συμφέρον για τη συνέχιση της έρευνας και για την έκδοση αποφάσεως περί διαπιστώσεως παραβάσεως σχετιζόμενης με συμπεριφορά αναγόμενη στο παρελθόν.
            
         
               β.
            
            
               Δεύτερον, το Γενικό Δικαστήριο υπέπεσε πολλάκις σε πλάνη περί το δίκαιο και/ή παραμόρφωσε τα αποδεικτικά στοιχεία επικυρώνοντας την εκτίμηση της Επιτροπής σχετικά με τις συνέπειες της παραβάσεως προκειμένου να υπολογίσει το ύψος του προστίμου.
            
         
               γ.
            
            
               Τρίτον, το Γενικό Δικαστήριο υπέπεσε σε πλάνη περί το δίκαιο και σε πρόδηλη πλάνη εκτιμήσεως των αποδεικτικών στοιχείων αρνούμενο να αναγνωρίσει τις επενδύσεις στις οποίες προέβη η Orange προκειμένου να μειώσει το πρόστιμο λόγω των ελαφρυντικών περιστάσεων.